สวัสดีค่ะ พอดีมีปัญหาอยากสอบถามค่ะ ว่าประจำเดือนมา 2 รอบค่ะ มาตอนปลายเดือนและต้นเดือนถัดมาปกติประจำเดือนจะมาตอนประมาณปลายเดือน ของทุกๆเดือน ตอนแรกประจำเดือนมาประมาณวันที่ 26 มิ.ย.61 มาประมาณ 3 วันประจำเดือนก็หมดไป พอหลังจากหมดไปประมาณ 1 อาทิตย์ ก็มาเป็นอีกที ตอนวันที่ 7 มิ.ย.61 จนถึงปัจจุบัน วันนี้วันที่ 18 มิ.ย.61 ประจำเดือนก็ยังไม่หมดช่วงวันที่ 7 มิ.ย.61 เลือดประจำเดือนจะมาแบบปกติ ไม่มากเกินไป และพอหลังจากนั้นก็จะมาเหมือนกระปริบ กระปรอย มาไม่มากเหมือนประเดือนจะหมดแต่ก็ไม่หมด น่ารำคาญมากเลยค่ะ เกิดจากสาเหตุอะไรค่ะ การกินยาคุมก็กินปกติ แต่ก่อนที่จะเป็นประจำเดือนรอบ 2 มีอาการปวดหลังแบบเสียวแปล๊บๆค่ะ
สวัสดีค่ะภาวะเลือดออกผิดปกติจากช่องคลอด เกิดได้จากหลายสาเหตุ เช่นฮอร์โมนเพศไม่สมดุล โดยอาจเกิดจากโรคบางชนิด เช่น รังไข่ทำงานผิดปกติ ภาวะถุงน้ำรังไข่หลายใบ ต่อมใต้สมองทำงานผิดปกติผลข้างเคียงจากการใช้ยาคุมกำเนิดชนิดต่างๆภาวะแทรกซ้อนจากการตั้งครรภ์ รวมถึงการสาเหตุอื่น ๆ เช่น ท้องนอกมดลูก รกเกาะต่ำ นอกจากนี้เนื้องอกในมดลูกการติดเชื้อบริเวณอวัยวะสืบพันธุ์หรือการติดเชื้อในอุ้งเชิงกรานการสวนล้างช่องคลอดการมีเพศสัมพันธ์แบบสอดใส่โดยการจะตรวจให้พบว่าเกิดจากสาเหตุใดนั้น ควรเข้ารับการตรวจจากแพทย์ผู้เชี่ยวชาญด้านนารีเวชเพื่อให้แพทย์ได้ตรวจอย่างละเอียดรวมถึงส่งตรวจเพิ่มเติม เช่น ตรวจภายใน อัลตร้าซาวน์ ตรวจเลือด ตรวจปัสสาวะ เป็นต้นเมื่อแพทย์วินิจฉัยโรคได้เรียบร้อยแล้วจึงจะเริ่มทำการรักษาอย่างเหมาะสมต่อไปค่ะ